REGOLAMENT TAL-KUMMISSJONI (KE) Nru 815/2007
tat-12 ta’ Lulju 2007
li jintroduċi denominazzjoni fir-reġistru tad-denominazzjonijiet protetti ta’ l-oriġini u ta’ l-indikazzjonijiet ġeografiċi protetti Εξαιρετικό παρθένο ελαιόλαδο “Τροιζηνία” (Exeretiko partheno eleolado “Trizinia”) (DPO)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 510/2006 ta’ l-20 ta’ Marzu 2006 dwar il-protezzjoni ta’ indikaturi ġeografiċi u ta’ denominazzjonijiet ta’ l-oriġini għal prodotti agrikoli u għal prodotti ta’ l-ikel (1) u partikolarment l-ewwel subparagrafu ta’ l-Artikolu 7(4) tiegħu,
Billi:
(1)
B’konformità ma’ l-ewwel subparagrafu ta’ l-Artikolu 6(2) tar-Regolament (KE) Nru 510/2006 u skond l-Artikolu 17(2) ta’ l-imsemmi Regolament, l-applikazzjoni tal-Greċja biex id-denominazzjoni “Εξαιρετικό παρθένο ελαιόλαδο ‘Τροιζηνία’ (Exeretiko partheno eleolado ‘Trizinia’)” tiddaħħal fir-reġistru ġiet ippubblikata fil-Ġurnal Uffiċjali ta’ l-Unjoni Ewropea (2).
(2)
Billi l-ebda oġġezzjoni ma ġiet notifikata lill-Kummissjoni, skond l-Artikolu 7 tar-Regolament (KE) Nru 510/2006, din id-denominazzjoni għandha għalhekk tkun irreġistrata,
ADOTTAT DAN IR-REGOLAMENT:
Artikolu 1
Id-denominazzjoni li tinsab fl-Anness ta’ dan ir-Regolament għandha tkun irreġistrata.
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 12 ta’ Lulju 2007.